《次和黄宫詹泰泉先生喜家伯父罗江公以尚书郎乞休南归》
明代·潘光统

洲边新筑钓鱼台，菡萏蒹葭两岸回。一自松楸承雨露，即从廷陛乞归来。

竹林清咏怜余后，菊径芳樽待客开。自昔江湖多恋阙，好从北极望蓬莱。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。